

[bookmark: _Hlk45540238]    
Հավելված 
ՀՀ կրթության, գիտության, մշակույթի
և սպորտի նախարարի 2023 թվականի
հուլիսի 3-ի N 89-Ն հրամանի




ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐՈՒՄ «ԲՆՈՒԹՅՈՒՆ»  
ԱՌԱՐԿԱՅԻ 5-6-ՐԴ ԴԱՍԱՐԱՆՆԵՐԻ ԱՌԱՐԿԱՅԱԿԱՆ ԾՐԱԳՐԵՐ
[bookmark: _heading=h.gjdgxs]
5-րդ դասարան

1. Բնության ուսումնասիրության առարկան 
2. Մարմիններ և նյութեր 
3. Նյութի մասնիկային կառուցվածքը 
4. Նյութի վիճակի փոփոխություններ 
5. Շարժում և փոխազդեցություն 
6. Էներգիա 
7. Ձայն և լույս 
8. Բույսեր․ կառուցվածք և գործառույթ 
 
	ԹԵՄԱ 1

	ԲՆՈՒԹՅԱՆ ՈՒՍՈՒՄՆԱՍԻՐՈՒԹՅԱՆ ԱՌԱՐԿԱՆ 

	Նպատակը

	1. Ընդլայնել գիտելիքները բնության ուսումնասիրության մեթոդների մասին, զարգացնել պարզագույն չափիչ սարքերից օգտվելու, չափումներ կատարելու հմտություններ:

	Վերջնարդյունքներ

	Պարտադիր վերջնարդյունքներ՝
1. Ներկայացնել՝ ինչ է բնությունը: /Հ9, Հ29/ 
2. Տարբերել բնության ուսումնասիրության հիմնական մեթոդները: /Հ8, Հ9/ 
3. Կատարել պարզ դիտումներ (օրինակ՝ բույսի աճը, ջրի եռման գործընթացը, ձյան փաթիլի կառուցվածքը): /Հ4,Հ26, Հ32/
4. Բերել երկարություն, ժամանակ, զանգված, ջերմաստիճան չափող սարքերի օրինակներ: /Հ4, Հ28/
5. Որոշել չափիչ սարքի բաժանման արժեքը: /Հ4, Հ6/
6․ Կատարել չափումներ չափաքանոնի, վայրկենաչափի, չափագլանի օգնությամբ: / Հ46/
Լրացուցիչ վերջնարդյունքներ՝
1. Լսել և բացատրել գիտափորձի և դիտման տարբերությունը:
2.Լսելու արդյունքում նկարագրել որևէ գիտափորձ:
3.Կատարել չափման միավորների ձևափոխություններ:

	Բովանդակությունը

	1. Բնություն, բնական երևույթներ:
2. Բնության ուսումնասիրության մեթոդներ. դիտում, չափում, գիտափորձ:
3. Բնության ուսումնասիրության գործիքներ և սարքեր:



	Գործնական աշխատանք
	Խաչվող հասկացություններ

	Լաբորատոր աշխատանքներ
1. Չորսուի ծավալի, դասագրքի մեկ թերթի հաստության որոշում:
2. Հեղուկի ծավալի չափում:
Ցուցադրումներ
Բնության ուսումնասիրության տարբեր սարքեր՝ չափերիզ, չափաքանոն, ջերմաչափ, վայրկենաչափ, կշեռք, ուժաչափ, խոշորացույց, մանրադիտակ, հեռադիտակ:
	Սանդղակ, համամասնություն և քանակ Ֆիզիկական մեծությունների չափումն ու համեմատումը:


	Միջառարկայական կապեր

	1. Հայոց լեզու - Կարողանա կարդալ,լսել, հասկանալ, կարդացածը վերարտադրել և առանձնացնել հիմնական գաղափարը: 
2. Մաթեմատիկա - Կարողանա կատարել թվաբանական գործողություններ: Իմանա որոշ չափման միավորների մասին (մմ,սմ, մ, կգ, գ)։


 
	ԹԵՄԱ 2

	 ՄԱՐՄԻՆՆԵՐ ԵՎ ՆՅՈՒԹԵՐ

	Նպատակը

	1. Ընդլայնել գիտելիքները մարմինների և նյութերի մասին, ձևավորել, ըստ տրված հատկությունների, նյութերը ճանաչելու և դասակարգելու, դրանց հետ անվտանգ վարվելու կարողություններ:

	Վերջնարդյունքներ

	Պարտադիր վերջնարդյունքներ՝
1. Բնութագրել և տարբերակել կենդանի և անկենդան մարմինները: /Հ8, Հ26/
2. Ներկայացնել մարմինների բնութագրերը՝ ծավալ, ձև, գույն: /Հ6, Հ32/ 
3. Համեմատել տարբեր նյութերից պատրաստված նույն ծավալի մարմինների զանգվածները: /Հ8, Հ29, Հ32/ 
4. Տարբերակել նյութ և մարմին հասկացությունները:/ Հ8, Հ32/
5. Բերել բնական և արհեստական ծագմամբ նյութերի օրինակներ:/ Հ9, Հ30/
6. Ճանաչել կենցաղում օգտագործվող վտանգավոր նյութերի մակնշումը (հրավտանգ, թունավոր և այլն): / Հ9, Հ30, Հ32/
7. Սահմանել մաքուր նյութ և խանուրդ հասկացությունները, բերել համապատասխան օրինակներ: / Հ8, Հ30, Հ32/
8. Ներկայացնել խառնուրդների բաժանման եղանակները՝ զտում, գոլորշիացում, մագնիսով բաժանում, պարզեցում: /Հ7, Հ46/
9. Տարբերել լուծույթ, լուծիչ, լուծված նյութ հասկացությունները, լսել նյութը և բերել բնության մեջ և կենցաղում հանդիպող ջրային լուծույթների օրինակներ: /Հ8, Հ9, Հ32/ 
10․Ներկայացնել ջուրը՝ որպես մաքրող հեղուկ: /Հ4, Հ28/ 
Լրացուցիչ վերջնարդյունքներ՝
1.Բացատրել մարմնի զանգված հասկացությունը, այն արտահայտել տարբեր միավորներով (մգ, գ, կգ, տ):
2.Տարբերել լուծելիություն հասկացությունը

	Բովանդակությունը

	1. Մարմնի զանգված:
2. Մաքուր նյութեր և խառնուրդներ:
3. Խառնուրդների բաժանման եղանակները:
4. Լուծույթներ:
5. Լուծույթների նշանակությունը բնության մեջ և մարդու կյանքում:

	Գործնական աշխատանք
	Խաչվող հասկացություններ

	Լաբորատոր աշխատանքներ
1. Կերակրի աղի և շաքարավազի լուծույթների պատրաստում: 
2. Գոլորշիացման եղանակով աղաջրից կերակրի աղի անջատում: 
3. Կերակրի աղի, ավազի և երկաթի խարտուքի խառնուրդի բաղադրիչների բաժանում: 
Ցուցադրումներ
ֆիզիակական մարմինների և նյութերի նմուշներ, նյութերի փոխակերպման օրինակներ (երկաթի ժանգոտում, մոմի այրում, սոդայի և քացախաթթվի փոխազդեցություն), տարբեր նյութերի համասեռ և անհամասեռ խառնուրդներ, ջրային լուծույթներ:
Լրացուցիչ՝
1․ Կերակրի աղի և շաքարավազի նոսր և հագեցած լուծույթների պատրաստում: 
	Օրինաչափություններ 
Մարմինների և նյութերի դասակարգումը:
Համակարգեր և մոդելներ 
Խառնուրդներ, լուծույթներ:
Կայունություն և փոփոխություն 
Նյութերի փոխակերպման օրինակներ՝ ժանգոտում, այրում:




	Միջառարկայական կապեր

	1. Հայոց լեզու - Կարողանա կարդալ, լսել, հասկանալ, կարդացածը վերարտադրել և առանձնացնել հիմնական գաղափարը:
2. Մաթեմատիկա - Կարողանա կատարել թվաբանական գործողություններ:
3. Ես և շրջակա աշխարհը - Կարողանա տարբերակել կենդանի և անկենդան բնությունը։ 




	ԹԵՄԱ 3

	ՆՅՈՒԹԻ ՄԱՍՆԻԿԱՅԻՆ ԿԱՌՈՒՑՎԱԾՔԸ 

	Նպատակը

	1. Ձևավորել պատկերացումներ նյութի մասնիկային կառուցվածքի վերաբերյալ, նյութի կառուցվածքն ու վիճակները մոդելավորելու նախնական կարողություններ:

	Վերջնարդյունքներ

	Պարտադիր վերջնարդյունքներ՝
1. Ներկայացնել ատոմը և մոլեկուլը՝ որպես նյութի կառուցվածքային միավորներ: /Հ8, Հ26/ 
2. Ներկայացնել ատոմ-մոլեկուլ- նյութ-մարմին կառուցվածքային շղթան: /Հ6,Հ29/ 
3. Ներկայացնել մոլեկուլների շարժման առանձնահատկությունները նյութի պինդ, հեղուկ և գազային վիճակներում: / Հ9, Հ32/ 
4. Բացատրել, թե ինչով է պայմանավորված մարմնի ջերմաստիճանը: 
5. Բացատրել օդում բույրի տարածման երևույթը: /Հ6, Հ10/ 
6. Տարբերել որոշ առավել հայտնի տարրերի նշանները (ջրածին, հելիում, ածխածին, ազոտ, թթվածին, երկաթ, ոսկի, արծաթ): /Հ8, Հ26/ 
7. Տարբերակել պարզ և բարդ նյութերը որոշ օրինակների հիման վրա (ջրածին, թթվածին, օզոն, ազոտ, ջուր, ածխաթթու գազ, կերակրի աղ,): /Հ8, Հ32/
8. Դիտելով և լսելով տեսանյութը տարբերակել օրգանական և անօրգանական նյութերը կենցաղից ծանոթ նյութերի օրինակով։ /Հ8, Հ9, Հ26/ 
9․ Կառուցել որոշ մոլեկուլների (ջրածին, թթվածին, օզոն, ազոտ, ջուր, ածխաթթու գազ,) մոլեկուլների գնդաձողային մոդելներ:/ Հ6, Հ8, Հ32/ 
Լրացուցիչ վերջնարդյունքներ՝
1. Ներկայացնել մոլեկուլը՝ որպես ուրույն հատկություններ ունեցող ատոմների համախումբ:
2.Ներկայացնել քիմիական տարր հասկացությունը:

	Բովանդակությունը

	1. Ատոմներ, մոլեկուլներ:
2. Նյութի պինդ, հեղուկ և գազային վիճակները:
3. Մոլեկուլների շարժման առանձնահատկությունները նյութի պինդ, հեղուկ և գազային վիճակներում:
4. Քիմիական տարրեր և նշաններ:
5. Պարզ և բարդ նյութեր:

	Գործնական աշխատանք
	Խաչվող հասկացություններ

	Ցուցադրումներ
Ատոմների և մոլեկուլների մոդելներ, պինդ մարմինների, հեղուկների և գազերի կառուցվածքային մոդելներ, պարզ և բարդ նյութերի օրինակներ:
	Մասշտաբ, համամասնություն և քանակ Ատոմները, մոլեկուլները՝ որպես միկրոաշխարհի կառուցվածքային միավորներ:
Համակարգեր և մոդելներ 
Ատոմի, մոլեկուլի մոդելներ:
Կառուցվածք և գործառույթ 
Նյութի պինդ, հեղուկ, գազային վիճակներ:

	Միջառարկայական կապեր

	1. Հայոց լեզու - Կարողանա կարդալ, հասկանալ, կարդացածը վերարտադրել և առանձնացնել հիմնական գաղափարը:
2. Մաթեմատիկա - Կարողանա կատարել թվաբանական գործողություններ։
3. Ես և շրջակա աշխարհը - Նյութերի մասնիկային կառուցվածքի մասին նախնական գիտելիքներ։ 

	ՆՅՈՒԹԻ ՎԻՃԱԿԻ ՓՈՓՈԽՈՒԹՅՈՒՆՆԵՐ 

	Նպատակը

	1. Ձևավորել բնության մեջ և կենցաղում հանդիպող ջերմային որոշ երևույթներ բացատրելու նախնական կարողություններ:

	Վերջնարդյունքներ

	Պարտադիր վերջնարդյունքներ՝
1. Բացատրել հալումն և պնդացման երևույթները, բերել համապատասխան օրինակներ: /Հ9, Հ27/ 
2. Չափել որոշ նյութերի հալման ջերմաստիճանը: /Հ4, Հ46/ 
3. Բացատրել գոլորշիացման և խտացման երևույթները, բերել համապատասխան օրինակներ: /Հ9, Հ29/ 
4. Բացատրել, թե ինչ գործոններից է կախված գոլորշիացման արագությունը: /Հ9, Հ30/ 
5. Դիտել, լսել եռման մասին տեսանյութը և  նկարագրել եռման պրոցեսը: /Հ6, Հ32/ 
6․  Բացատրել տեղումների առաջացման երևույթը: /Հ7, Հ26/ 
Լրացուցիչ վերջնարդյունքներ՝
1.Ներկայացնել եռման ջերմաստիճան հասկացությունը:
 2.Չափել հեղուկի եռման ջերմաստիճանը:

	Բովանդակությունը

	1. Հալում և պնդացում:
2. Գոլորշիացում և խտացում:
3. Եռում:

	Գործնական աշխատանք
	Խաչվող հասկացություններ

	Լաբորատոր աշխատանքներ
1. Ջրի գոլորշիացման և խտացման երևույթների ուսումնասիրություն
2. Ջրի և աղաջրի եռման ջերմաստիճանների չափում ու համեմատում:
Ցուցադրումներ
Նյութերի հալումն ու պնդացումը, ջրի գոլորշիացումը, խտացումը, եռումը:
	Պատճառ և հետևանք, կանխատեսում 
Հալման և պնդացման, գոլորշիացման և խտացման, 
Էներգիա և նյութ 
Ջերմության հաղորդումն ու անջատումը նյութի վիճակների փոփոխության ժամանակ:
Կայունություն և փոփոխություն 
Նյութի վիճակների փոփոխությունները:

	Միջառարկայական կապեր

	1. Հայոց լեզու - Կարողանա կարդալ, հասկանալ, կարդացածը վերարտադրել և առանձնացնել հիմնական գաղափարը:
2. Մաթեմատիկա: Կարողանա կատարել թվաբանական գործողություններ և կազմել տվյալների աղյուսակ:
3. Ես և շրջակա աշխարհը - Կարողանա տարբերակել նյութի երեք վիճակները։ 

	ՇԱՐԺՈՒՄ ԵՎ ՓՈԽԱԶԴԵՑՈՒԹՅՈՒՆ 

	Նպատակը

	1. Ձևավորել պարզ իրավիճակներում մարմինների արագությունները հաշվարկելու և համեմատելու, բնության մեջ և առօրյա կյանքում տարբեր ուժերի դրսևորումները ներկայացնելու նախնական կարողություններ:

	Վերջնարդյունքներ

	Պարտադիր վերջնարդյունքներ՝
1. Բերել բնության մեջ, կենցաղում և տեխնիկայում հանդիպող շարժման օրինակներ: /Հ7, Հ30/ 
2. Դիտարկումների միջոցով բացահայտել՝ ինչ է արագությունը, ներկայացնել արագության հաշվարկման բանաձևը և չափման միավորները։ /Հ4, Հ29/
3. Հաշվել մարմնի արագությունը անցած ճանապարհի և ժամանակի տրված արժեքներով: / Հ4, Հ32/4․ Բերել ուժի որոշ տեսակների (ծանրության, շփման) օրինակներ: /Հ7, Հ25/
4. Ներկայացնել շփման ուժի դերը տարբեր կենդանիների շարժման գործընթացում: /Հ7, Հ27/
Լրացուցիչ վերջնարդյունքներ՝ 
1․ Համեմատել ծանոթ կենդանի և անկենդան մարմինների շարժման արագությունները
2․ Որոշել մարմնի արագությունը՝ կատարելով համապատասխան չափումներ: 
3․ Որոշել ծանրության և շփման ուժերի ուղղությունները պարզ իրավիճակներում:

	Բովանդակությունը

	1. Շարժում: Արագություն:
2. Մարմինների փոխազդեցություն: Ուժ:
3. Ծանրության ուժ:
4. Շփման ուժեր:
5. Շփման ուժի դերը մարդու և տարբեր կենդանիների շարժման գործընթացում 



	Գործնական աշխատանք
	Խաչվող հասկացություններ

	1. Լաբորատոր աշխատանքներԾանրության, դադարի շփման ուժերի չափումը ուժաչափով:
Ցուցադրումներ
Մարմինների շարժման օրինակներ, մարմինների փոխազդեցություններ (գնդիկների բախումը, մագնիսների փոխազդեցություն, զսպանակից կախված բեռ), ուժաչափեր, ծանրության և շփման ուժերի դրսևորման օրինակներ, ուժի ազդեցությամբ մարմնի արագության կամ ձևի փոփոխություն:
Լրացուցիչ՝
Մարմնի շարժման արագության որոշումը համապատասխան չափումների օգնությամբ:
	Օրինաչափություններ 
Մարմնի անցած ճանապարհի կախումը շարժման արագությունից և ժամանակից, ուժերի տեսակները:
Պատճառ և հետևանք, կանխատեսում 
Մարմնի արագության փոփոխության պատճառները:

Լրացուցիչ՝
Մասշտաբ, համամասնություն և քանակ Մարմինների արագությունների չափումն ու համեմատումը: 

	Միջառարկայական կապեր

	1. Հայոց լեզու - Կարողանա կարդալ, լսել, հասկանալ, կարդացածը վերարտադրել և առանձնացնել հիմնական գաղափարը:
2. Մաթեմատիկա - Կարողանա կատարել թվաբանական գործողություններ:



	ԹԵՄԱ 6

	 ԷՆԵՐԳԻԱ 

	Նպատակը

	1. Ձևավորել էներգիայի տարբեր տեսակները ճանաչելու, դասակարգելու, շրջակա միջավայրի պահպանման գործում էներգիայի արդյունավետ օգտագործման և խնայողության կարևորությունը գնահատելու և համապատասխան վերաբերմունք դրսևորելու նախնական կարողություններ:

	Վերջնարդյունքներ

	Պարտադիր վերջնարդյունքներ՝
1. Ներկայացնել էներգիայի տարբեր աղբյուներ։ /Հ7, Հ27/
2. Բերել էներգիայի տարբեր տեսակների փոխակերպումների օրինակներ։ /Հ7, Հ26/
3. Պատկերացում ունենալ էներգիայի այլընտրանքային աղբյուրների մասին (էլեկտրական, արևային, երկրաջերմային): /Հ10, Հ12/	 
4. Դիտել, լսել,  նկարագրել ըստ տեսանյութի, այրման հետևանքով մթնոլորտի աղտոտման հետևանքները: /Հ11, Հ31/
5․ Ներկայացնել էներգիայի արդյունավետ օգտագործման և խնայողության կարևորությունը: /Հ10, Հ11, Հ32/
Լրացուցիչ՝
1.  Փորձի միջոցով համեմատել նույն զանգվածով տարբեր վառելանյութերի այրումից առաջացած ջերմությունները։ 

	Բովանդակությունը

	1. Էներգիա։ էներգիայի տեսակները և փոխակերպումները:
2. Էներգիայի աղբյուրներ։ 
3. Էներգախնայողություն։
4. Այրում։ 

	Գործնական աշխատանք
	Խաչվող հասկացություններ

	Ցուցադրումներ
Այլընտրանքային էներգիայի աղբյուրների մասին տեսաֆիլմի դիտում,լսում և ընդհանրացված դիտարկում։ 
Լրացուցիչ՝
Լաբորատոր աշխատանք
Նույն զանգվածով տարբեր վառելանյութերի այրումից առաջացած ջերմությունները:

	Օրինաչափություններ 
Էներգիայի տեսակների, էներգիայի աղբյուրների դասակարգումը:
Պատճառ և հետևանք, կանխատեսում 
Մթնոլորտի աղտոտումը:
Կայունություն և փոփոխություն 
Էներգիայի փոխակերպումներն ու պահպանման օրենքը:

	Միջառարկայական կապեր

	1. Հայոց լեզու - Կարողանա կարդալ, լսել, հասկանալ, կարդացածը վերարտադրել և առանձնացնել հիմնական գաղափարը:
2. Մաթեմատիկա - Կարողանա կատարել թվաբանական գործողություններ:

	ՁԱՅՆ ԵՎ ԼՈՒՅՍ 

	Նպատակը

	1. Ձևավորել նախնական պատկերացումներ ձայնային և լուսային երևույթների, մարդու և կենդանիների կյանքում դրանց ունեցած կարևոր դերի մասին:

	Վերջնարդյունքներ

	Պարտադիր վերջնարդյունքներ՝
1. Դիտարկել և նկարագրել ձայնի տարածումը միջավայրում՝ լսելով և դիտելով տեսանյութը։ /Հ7, Հ26/
2. Դիտելով տեսանյութը բերել ձայնի աղբյուրների օրինակներ: /Հ7, Հ28/
3. Դիտարկել և ներկայացնել, թե ինչպես են կենդանիներն ու մարդիկ արձակում և ընկալում ձայնը:/Հ7, Հ28/
4. Լսել և ներկայացնել, թե ինչպես է առաջանում արձագանքը: /Հ30/
5․ Բերել լույսի բնական և արհեստական աղբյուրների օրինակներ: / Հ30, Հ32/
6․ Ներկայացնել Արեգակի և Լուսնի խավարումների առաջացման պատճառը: /Հ30, Հ31/ 
7․ Ստվերի առաջացման օրինակով հիմնավորել լույսի ուղղագիծ տարածումը:
8․ Ներկայացնել, որ սպիտակ լույսը տարբեր գույնի լույսերի խառնուրդ է: /Հ7, Հ28/ 
9․ Բացատրել, թե ինչով է պայմանավորված մարմինների գույնը /Հ7, Հ28/ 
10․ Բացատրել, թե ինչպես է աչքի գործառույթը կախված կառուցվածքից: /Հ27, Հ29/ 
11․ Ներկայացնել տեսողության պահպանման կարևոր պայմանները:/Հ10, Հ26/
Լրացուցիչ՝
1․Դիտարկել և ներկայացնել լույսի անդրադարձման և բեկման երևույթները, բերել օրինակներ:
2․ Հիմնավորել լույսի ջերմային ազդեցությունը խոշորացույցով թուղթն այրելու միջոցով: 

	Բովանդակությունը

	1. Ձայնի աղբյուրներ: Ձայնի տարածումը:
2. Ձայնի արձակումն ու ընկալումը մարդու և կենդանիների կողմից: Ականջ: 
3. Աչք և տեսողություն:
4. Մարմինների գույնը
Լրացուցիչ՝
Լույսի անդրադարձումն ու բեկումը

	Գործնական աշխատանք
	Խաչվող հասկացություններ

	Լաբորատոր աշխատանքներ
1. Ձայնի տարբեր աղբյուրների ուսումնասիրություն:
2. Արեգակի և Լուսնի խավարումների մոդելի կառուցում:
3. Սպիտակ լույսի տարրալուծումը տարբեր գույնի լույսերի:
Ցուցադրումներ
Հնչող մարմինների տատանումների դիտարկում, լույսի ուղղագիծ տարածումը, հայելիներ, ոսպնյակներ, սպիտակ լույսի տարրալուծումը ոսպնյակի օգնությամբ, տարբեր մարմինների գույները:
	Օրինաչափություններ 
Լույսի անդրադարձման օրինաչափությունները:
Պատճառ և հետևանք 
Արձագանք, Արեգակի, Լուսնի խավարումներ:
Համակարգեր և մոդելներ 
Ձայնի, լույսի աղբյուրներ:
Կառուցվածք և գործառույթ 
Ոսպնյակ, ակնոց, ականջ, աչք:
Լրացուցիչ՝
Օրինաչափություններ 
Լույսի բեկման օրինաչափությունները:

	Միջառարկայական կապեր

	1. Հայոց լեզու - Կարողանա կարդալ,լսել,  հասկանալ, կարդացածը վերարտադրել և առանձնացնել հիմնական գաղափարը:
2. Մաթեմատիկա - Կարողանա կատարել թվաբանական գործողություններ:
3. Ես և շրջակա աշխարհը - Ունենա լույսի և ձայնի, անդրադարձման և արձագանքի երևույթների մասին նախնական գիտելիքներ։ 

	ԲՈՒՅՍԵՐ․ ԿԱՌՈՒՑՎԱԾՔ ԵՎ ԳՈՐԾԱՌՈՒՅԹ 

	Նպատակը

	1. Ձևավորել նախնական գիտելիքներ բույսերի, սերմերի, դրանց աճի պայմանների, տարածման, բազմացման առանձնահատկությունների մասին։ Բացահատել բույսի մասերի կառուցվածքի և գործառույթի կապը։

	Վերջնարդյունքներ

	Պարտադիր վերջնարդյունքներ՝
1. Բացատրել սերմերի դերն ու նշանակությունը բույսերի համար: /Հ10, Հ12/
2. Դիտարկել և ներկայացնել սերմերի ծլման համար անհրաժեշտ պայմանները: /Հ7, Հ29/
3. Հիմնավորել, թե ինչու սերմերը պետք է տարածվեն: /Հ11, Հ27/
4. Նկարագրել սերմերի կառուցվածքային առանձնահատկությունները և ներկայացնել, թե դրանք ինչպես են նպաստում սերմերի տարածմանը՝ տեսանյութի դիտման լսելու միջոցով բացատրել: /Հ12, Հ30/
5.  Ուսումնասիրել որևէ բույսի աճի համար անհրաժեշտ պայմանները (հող, ջուր, օդ, ջերմություն, լույս) և առաջարկել տվյալ բույսի աճի օպտիմալ պայմաններ: /Հ10, Հ30/
6. Նկարագրել ծաղկի դերը ծաղկավոր բույսերի համար: /Հ11, Հ27/
7. Ներկայացնել ծաղկի մասերի անուններն ու գործառույթները, դրանք ճանաչել ծաղկի նկարների, գծապատկերների վրա: /Հ12, Հ29/
8․ Նկարագրել փոշոտման երևույթը: /Հ11, Հ29/ 
9․ Բերել ծաղիկները փոշոտող միջատների օրինակներ, ներկայացնել նրանց դերը բույսի կյանքում: /Հ11, Հ27/
10․ Բացատրել, թե ինչ է բույսի կենսացիկլը, բերել օրինակներ:/ Հ29/
Լրացուցիչ՝
1. Համեմատել փոշոտման եղանակները՝ ելնելով կառուցվածքային առանձնահատկություններից, առաջարկել տվյալ ծաղկի փոշոտման հնարավոր եղանակը: 

	Բովանդակությունը

	1. Սերմեր և պտուղներ: Սերմի կառուցվածքը:
2. Սերմի աճման պայմանները: Ծլարձակում:
3. Բույսերի աճի համար անհրաժեշտ պայմանները:
4. Բույսի ծաղիկների նշանակությունը:
5. Ծաղկի մասերը:
6. Սերմերի տարածումը:
7. Փոշոտում:
8. Բույսի կենսացիկլը:

	Գործնական աշխատանք
	Խաչվող հասկացություններ

	Լաբորատոր աշխատանքներ
1. Սերմի կառուցվածքի ուսումնասիրություն:
2. Սերմի ծլարձակման համար անհրաժեշտ պայմանների ուսումնասիրություն:
4. Բույսի աճի վրա լույսի ազդեցության ուսումնասիրություն:
5. Ծաղկի կառուցվածքի ուսումնասիրություն:
Ցուցադրումներ
Սերմեր, պտուղներ, սերմերի տարածման եղանակները:
	Էներգիա և նյութ 
Բույսի աճի համար անհրաժեշտ պայմանները՝ ջուր, ջերմություն, լույս, հող: 
Կառուցվածք և գործառույթ 
Բույսերի մասերի կառուցվածքի և գործառույթների կապը, սերմերի կառուցվածքը և տարածման առանձնահատկությունները, ծաղկի մասերն ու դրանց գործառույթները:
Կայունություն և փոփոխություն 
Ծլարձակում, բույսի աճ և զարգացում, բույսերի կենսացիկլը: 

	Միջառարկայական կապեր

	1. Հայոց լեզու - Կարողանա կարդալ, լսել, հասկանալ, կարդացածը վերարտադրել և առանձնացնել հիմնական գաղափարը:
2. Մաթեմատիկա - Սյունաձև գրաֆիկների կառուցում:
3. Ես և շրջակա աշխարհը - Կարողանա տարբերակել բույսի մասերը, դրանց հիմնական գործառույթները։ Նախնական գիտելինքներ սերմի ծլեցման պայմանների մասին





6-րդ դասարան 

1. Էլեկտրականություն և մագնիսականություն 
2. Երկրի ձևն ու շարժումը 
3. Երկրի պինդ շերտը 
4. Ջուրը Երկրի վրա 
5. Երկրի օդային թաղանթը 
6. Կյանքը Երկրի վրա 
7. Մարդ․ կառուցվածք և գործառույթ
8. Արեգակնային համակարգ, աստղեր, գալակտիկաներ 

	 ԷԼԵԿՏՐԱԿԱՆՈՒԹՅՈՒՆ ԵՎ ՄԱԳՆԻՍԱԿԱՆՈՒԹՅՈՒՆ 

	Նպատակը

	1. Ձևավորել պարզ էլեկտրական գործարկելու, էլեկտրական սարքերից անվտանգ օգտվելու նախնական կարողություններ:

	Վերջնարդյունքներ

	Պարտադիր վերջնարդյունքներ
1. Ցուցադրել շփման միջոցով մարմինների էլեկտրականացման երևույթը, դրսևորի փորձարկելու կարողություն /Հ28, Հ32/ 
2. Ներկայացնել նույնանուն և տարանուն լիցքերի փոխազդեցության առանձնահատկությունները: /Հ7, Հ10/3/ Իմանալ և կիրառել էլեկտրական սարքերից օգտվելու անվտանգության կանոնները: /Հ10, Հ46/ 
3. Թվարկել մագնիսին ձգվող կամ չձգվող նյութեր՝ /Հ7, Հ8/ 
4. Տեսանյութի հիման վրա կատարել եզրահանգումներ,  բերել մագնիսների կիրառության օրինակներ՝ ներկայացնելով գիտության նվաճումների՝ տեխնիկայի և տեխնոլոգիաների կիրառության հավանական ազդեցությունը մարդու և հասարակության վրա։ / Հ10/
Լրացուցիչ վերջնարդյունքներ
1․ Հավաքել էլեկտրական պարզ շղթաներ: 
2․ Լսել և ընդհանրացնել, ներկայացնել կողմացույցի գործողության սկզբունքը։ 

	Բովանդակությունը

	1. Մարմինների էլեկտրականացումը: Էլեկտրական փոխազդեցություն:
2. Էլեկտրական հոսանք:
3. Կայծակ: Ինչպե՞ս պաշտպանվել կայծակից:
4. Մագնիսական փոխազդեցություն: Մագնիսներ:

	Գործնական աշխատանք
	Խաչվող հասկացություններ

	Լաբորատոր աշխատանքներ
1. Շփման միջոցով մարմինների էլեկտրականացման ուսումնասիրություն:
Ցուցադրումներ
Շփման միջոցով մարմինների էլեկտրականացում, էլեկտրականացված մարմինների փոխազդեցությունը, պարզագույն էլեկտրական շղթա, հաստատուն մագնիսներ, մագնիսների փոխազդեցություն, կողմնացույց, դիտել, լսել և ներկայացնել:
Լրացուցիչ՝
2. Էլեկտրական պարզ շղթայի հավաքում և գործարկում:
	Համակարգեր և մոդելներ 
Էլեկտրական լիցք, Օրինաչափություններ 
Դրական և բացասական լիցքերի, մագնիսների փոխազդեցության օրինաչափությունները:
Լրացուցիչ՝ 
Կառուցվածք և գործառույթ 
Կողմնացույց: 



	Միջառարկայական կապեր

	1. Հայոց լեզու - Կարողանա կարդալ, լսել,հասկանալ, կարդացածը վերարտադրել և առանձնացնել հիմնական գաղափարը:
2. Մաթեմատիկա - Կարողանա կատարել թվաբանական գործողություններ:
3. Ես և շրջակա աշխարհը - Նախնական գիտելիքներ մագնիսների և մագնիսականության մասին։ 



	ԹԵՄԱ 2

	 ԵՐԿՐԻ ՁԵՎՆ ՈՒ ՇԱՐԺՈՒՄԸ 

	Նպատակը

	1. Ձևավորել նախնական գիտելիքներ Երկիր մոլորակի և դրա պատկերման հիմնական մոդելների (հատակագիծ, քարտեզ, գլոբուս) վերաբերյալ: Զարգացնել առօրյա կյանքում այդ մոդելներն ըստ նպատակի օգտագործելու կարողություններ:

	Վերջնարդյունքներ

	Պարտադիր վերջնարդյունքներ
1. Ներկայացնել Երկրի ձևն ու չափերը: /Հ1,Հ26/ 
2. Նկարագրել Երկրի պտույտն իր առանցքի և Արեգակի շուրջը: /Հ9/ 
3. Ներկայացնել Երկրի օրական և տարեկան պտույտների հետևանքները: /Հ9, Հ30/
4. Նկարագրել բնության մեջ ռիթմիկ երևույթները:/ Հ9, Հ28/ 
5. Կարդալ հատակագիծ, քարտեզ և գլոբուս: /Հ6, Հ26/
Լրացուցիչ վերջնարդյունքներ՝
1․Հաշվարկել քարտեզի վրա երկու կետերի հեռավորությունը տրված մասշտաբով։

	Բովանդակությունը

	1. Երկրի ձևը, չափերը:
2. Երկրի պտույտն իր առանցքի և Արեգակի շուրջը, դրա հետևանքները:
3. Բնության ռիթմիկ երևույթներ: Բնության օրացույց:
4. Երկրի պատկերման մոդելները. տեղանքի հատակագիծ, քարտեզ, գլոբուս:

	Գործնական աշխատանք
	Խաչվող հասկացություններ

	Ցուցադրումներ
Երկրի օրական և տարեկան պտույտը ցուցադրող մոդել, հատակագիծ, քարտեզ, գլոբուս:
Լրացուցիչ՝
1. Կողմնացույցի և հատակագծի օգնությամբ որոշել օբյեկտի տեղադիրքը 
	Օրինաչափություններ 
Երկրի շարժման օրինաչափությունները: 
Պատճառ և հետևանք, կանխատեսում 
Երկրի օրական և տարեկան պտույտների հետևանքները: 
Մասշտաբ, համամասնություն և քանակ Երկրի ձևն ու չափերը: 
Համակարգեր և մոդելներ 
Հատակագիծ, քարտեզ, գլոբուս: 

	Միջառարկայական կապեր

	1. Հայոց լեզու - Կարողանա կարդալ, լսել,  հասկանալ, կարդացածը վերարտադրել և առանձնացնել հիմնական գաղափարները, իր մտքերն արտահայտել:
2. Մաթեմատիկա - Կարողանա կատարել թվաբանական գործողություններ:
3. Ես և շրջակա աշխարհը - Ունենա նախնական գիտելիքներ երկրի ձևի, պտույտի, գիշերվա և ցերեկվա հերթագայության մասին։



	ԹԵՄԱ 3

	ԵՐԿՐԻ ՊԻՆԴ ՇԵՐՏԸ 

	Նպատակը

	1. Ձևավորել ընդհանրական գիտելիքներ երկրագնդի պինդ շերտի կազմի, կառուցվածքի և գործընթացների վերաբերյալ: Զարգացնել առօրյա կյանքում այդ գիտելիքներն ըստ նպատակի կիրառելու կարողություններ:

	Վերջնարդյունքներ

	Պարտադիր վերջնարդյունքներ
1. Նկարագրել երկրագնդի պինդ շերտի կազմն ու կառուցվածքը: /Հ7,Հ9/ 
2. Ներկայացնել Երկրի մակերևույթի հիմնական ձևերը (հարթավայրեր, լեռներ): /Հ8, Հ9,Հ32/ 
3. Թեմային վերաբերող կարճամետրաժ ֆիլմերի դիտումով, լսել և նկարագրել երկրակեղևի շարժումները, երկրաշարժերը, հրաբուխները, սողանքներն ու քարաթափվածքները:/Հ7, Հ30/ 
4. Բացատրել Երկրի մակերևույթը փոփոխող ներծին և արտածին ուժերը: /Հ8, Հ28/
5․ Լսել և ներկայացնել երկրաբանական վտանգավոր երևույթներից պաշտպանվելու միջոցները՝ արտակարգ իրավիճակներում ճիշտ կողմնորոշվելու համար /Հ30, Հ50/
Լրացուցիչ վերջնարդյունքներ
1․Խմբավորել երկրակեղևը կազմող ապարները (հրաբխային, նստվածքային, փոխակերպված):

	Բովանդակությունը

	1. Քարոլորտի կազմն ու կառուցվածքը:
2. Երկրակեղևի շարժումները, երկրաշարժեր: Հրաբուխներ:
3. Երկրի մակերևույթի հիմնական ձևերը: Հարթավայրեր, լեռներ:
4. Երկրի մակերևույթը փոփոխող ներծին և արտածին ուժերը: 
5. Ընդերքի օգտագործումն ու պահպանությունը:

	Գործնական աշխատանք
	Խաչվող հասկացություններ

	Լաբորատոր աշխատանք
Ապարների հողմնահարման դիտարկում:
Ցուցադրումներ
Երկրի ներքին կառուցվածքը ցուցադրող մոդել, ապարներ, թեմային վերաբերող կարճամետրաժ ֆիլմեր:
	Կառուցվածք և գործառույթ 
Երկրի կառուցվածքը: 
Պատճառ և հետևանք, կանխատեսում 
Երկրակեղևի շարժումները, երկրաշարժեր, հրաբուխներ: 


	Միջառարկայական կապեր

	1. Հայոց լեզու - Կարողանա կարդալ, լսել, հասկանալ, կարդացածը վերարտադրել և առանձնացնել հիմնական գաղափարները, իր մտքերն արտահայտել:
2. Մաթեմատիկա - Կարողանա կատարել թվաբանական գործողություններ:
3. Ես և շրջակա աշխարհը - Գաղափար ունենա երկրի մակերևույթի մասին։



	ԹԵՄԱ 4

	 ՋՈՒՐԸ ԵՐԿՐԻ ՎՐԱ 

	Նպատակը

	1. Ձևավորել ընդհանրական գիտելիքներ երկրագնդի ջրային կազմի, կառուցվածքի և գործընթացների վերաբերյալ: Զարգացնել առօրյա կյանքում այդ գիտելիքներն ըստ նպատակի կիրառելու կարողություններ: 

	Վերջնարդյունքներ

	Պարտադիր վերջնարդյունքներ՝
1. Ներկայացնել երկրի ջրային թաղանթի բաղադրիչները: / Հ9, Հ30/ 
2. Նկարագրել ջրի շրջապտույտի փուլերը: /Հ1,Հ9/ 
3. Նկարագրել և ցույց տալ քարտեզի վրա ջրային թաղանթի կառուցվածքային տարրերը՝ օվկիանոս, ծով, լիճ, գետ, ճահիճ, սառցադաշտ, աղբյուր: /Հ8, Հ9/
 4. Թեմային վերաբերող կարճամետրաժ ֆիլմերի դիտումով, լսել և ներկայացնել ջրաբանական վտանգավոր երևույթները (սելավ, ջրհեղեղ, ձնահյուս) և դրանցից պաշտպանվելու միջոցները: /Հ29, Հ30/ 
 5 Կարևորել քաղցրահամ ջրի արդյունավետ օգտագործումն ու պահպանումը։ /Հ7,Հ10, Հ11/ 
 6. Ներկայացնել աղտոտված ջրի ազդեցությունը շրջակա միջավայրի և մարդու առողջության վրա: /Հ10, Հ11, Հ28/
Լրացուցիչ վերջնարդյունքներ՝
1․ Տարբերակել տաք և սառը ջրային հոսանքները:



	Բովանդակությունը

	Պարտադիր վերջնարդյունքներ՝
1.Ջուրը բնության մեջ: Ջրի շրջապտույտը և դրա նշանակությունը:
2.Համաշխարհային օվկիանոս, ծովեր, ծոցեր, նեղուցներ: 
3. Ցամաքային ջրեր՝ գետեր, լճեր, ջրամբարներ:
4.Ճահիճներ, սառցադաշտեր. նշանակությունը:
5.Ստորերկրյա ջրեր՝ աղբյուրներ, արտեզյան ջրեր:
6.Քաղցրահամ ջրի հիմնախնդիրը:
Լրացուցիչ՝
1.Ջրի շարժումը օվկիանոսում, օվկիանոսային հոսանքներ:

	Գործնական աշխատանք 
	Խաչվող հասկացություններ

	Հետազոտական աշխատանք
Կենցաղում ջրի կորուստների ուսումնասիրություն
Ցուցադրումներ
Ջրի պահպանության թեմայով ֆիլմի դիտում:
Լրացուցիչ՝
Լաբորատոր աշխատանք
Ջրի շրջապտույտի դիտումը փակ անոթում: 
	Կառուցվածք և գործառույթ 
Ջրոլորտի կազմն ու կառուցվածքը: 
Կայունություն և փոփոխություն 
Ջրի շրջապտույտը: 


	Միջառարկայական կապեր

	1. Հայոց լեզու - Կարողանա կարդալ, հասկանալ, կարդացածը վերարտադրել և առանձնացնել հիմնական գաղափարները, իր մտքերն արտահայտել:
2. Մաթեմատիկա – Կարողանա կատարել թվաբանական գործողություններ:
3. Ես և շրջակա աշխարհը - Ունենա նախնական գիտելիքներ գետերի, լճերի և ծովերի մասին։

	ԵՐԿՐԻ ՕԴԱՅԻՆ ԹԱՂԱՆԹԸ 

	Նպատակը

	1. Ձևավորել ընդհանրական գիտելիքներ մթնոլորտի կազմի, կառուցվածքի և գործընթացների վերաբերյալ: Զարգացնել առօրյա կյանքում այդ գիտելիքներն ըստ նպատակի կիրառելու կարողություններ: 

	Վերջնարդյունքներ

	Պարտադիր վերջնարդյունքներ՝
1. Նկարագրել մթնոլորտի կազմը (ազոտ, թթվածին, ածխաթթու գազ, ջրային գոլորշիներ) /Հ1, Հ2/
2. Ներկայացնել մթնոլորտի տաքացման երևույթը: /Հ9, Հ29/ 
3. Բացատրել քամու առաջացման պատճառները:/ Հ29, Հ30/
4. Թեմային վերաբերող կարճամետրաժ ֆիլմերի դիտումով, լսել և ներկայացնել օդերևութաբանական վտանգավոր երևույթները (ուժեղ քամիներ, կարկուտ, կայծակ) և դրանցից պաշտպանվելու վարքականոնները: /Հ7, Հ9, Հ50/ 
5. Ներկայացնել մթնոլորտային տեղումների տեսակները: /Հ9. Հ26/ 
6. Ներկայացնել մթնոլորտի պահպանության խնդիրները: /Հ10, Հ11/
7. Ներկայացնել մթնոլորտի աղտոտման պատճառներն ու հետևանքները: /Հ10, Հ11/
Լրացուցիչ վերջնարդյունքներ՝
1. Իրականացնել մթնոլորտային ճնշման գոյությունը հաստատող փորձեր:
2.Ներկայացնել քամու տեսակները:
3.Տարբերել կլիմա և եղանակ հասկացությունները: 
4.Թվարկել կլիմայի հիմնական տիպերը:

	Բովանդակությունը

	1. Մթնոլորտի կազմը և կառուցվածքը:
2. Մթնոլորտի տաքացումը և ջերմաստիճանը:
3. Մթնոլորտային ճնշում, դրա հետևանքները:
4. Քամի: 
5. Օդի խոնավությունը: Մառախուղ և ամպեր:
6. Մթնոլորտային տեղումներ. առաջացումը, տեսակները:
7. Եղանակ, դրա տարրերը: Եղանակի կանխատեսումը:
8. Օդի պահպանությունը և մարդու առողջությունը: 
Լրացուցիչ՝
1.Քամու տեսակները:
2․Կլիմա: Կլիմայի հիմնական տիպերը:

	Գործնական աշխատանք
	Խաչվող հասկացություններ

	 Ցուցադրումներ
Մթնոլորտային ճնշումը չափող սարք, խոնավաչափ, ջրային գոլորշիների խտացման երևույթը, հողմնակայանի մոդել, մթնոլորտի պահպանության թեմայով ֆիլմի դիտում:
Լաբորատոր աշխատանք
1․Մթնոլորտային ճնշման գոյությունը հաստատող փորձեր:

	 
Պատճառ և հետևանք, կանխատեսում 
Քամու առաջացման պատճառները, մթնոլորտի աղտոտման պատճառներն ու հետևանքները: 
Կառուցվածք և գործառույթ 
Մթնոլորտի կազմն ու կառուցվածքը: 
Էներգիա և նյութ 
Մթնոլորտային տեղումներ:
Կայունություն և փոփոխություն 
Ջրի շրջապտույտը:
Օրինաչափություններ 
Մթնոլորտային ճնշման կախումը բարձրությունից:

	Միջառարկայական կապեր

	1. Հայոց լեզու - Կարողանա կարդալ, հասկանալ, կարդացածը վերարտադրել և առանձնացնել հիմնական գաղափարները, իր մտքերն արտահայտել:
2. Մաթեմատիկա - Կարողանա կատարել թվաբանական գործողություններ:
3. Ես և շրջակա աշխարհը - Ունենա նախնական գիտելիքներ մթնոլորտային երևույթների մասին։

	ԿՅԱՆՔԸ ԵՐԿՐԻ ՎՐԱ 

	Նպատակը

	1. Ձևավորել նախնական գիտելիքներ կենսոլորտի կազմի և կառուցվածքի վերաբերյալ, զարգացնել առօրյա կյանքում այդ գիտելիքներն ըստ նպատակի կիրառելու կարողություններ: 

	Վերջնարդյունքներ

	Պարտադիր վերջնարդյունքներ՝
1. Ներկայացնել երկրագնդի կենդանական աշխարհի կազմը: /Հ1, Հ30, Հ32/ 
2. Նկարագրել ոչ կենսածին էկոլոգիական գործոնները (օդ, լույս, ջերմություն, ջուր, հող):/ Հ1, Հ8, Հ9/ 
3. Նկարագրել կենդանիների և բույսերի տարածման առանձնահատկությունները:/ Հ9, Հ29/ 
4. Թեմային վերաբերող կարճամետրաժ ֆիլմերի դիտումով, լսել և ներկայացնել բնական համակեցությունները և դրանց պահպանության անհրաժեշտությունը: /Հ11, Հ26/
5. Իմանալ կենսոլորտի վրա մարդու գործունեության վնասակար ազդեցությունների մասին:/Հ10, Հ11/ 
6. Բացատրել սննդային շղթաներն ու բերել օրինակներ:/Հ9/ 
7. Ներկայացնել տարբեր բնակավայրերում հանդիպող բույսերն ու կենդանիները, դրանց օգտակարությունն ու հնարավոր վտանգները: /Հ9, Հ29/ 
8. Ներկայացնել, թե ինչպես կարելի է պահպանել շրջակա միջավայրը:/Հ7, Հ9, Հ11/ 
Լրացուցիչ վերջնարդյունքներ՝
1.Բնորոշել հողը՝ որպես կենսոլորտի բաղադրիչ:
2.Ներկայացնել բույսերի և կենդանիների նշանակությունը մարդու կյանքում:

	Բովանդակությունը

	1. Կենսոլորտ, դրա բաղադրիչները:
2. Օրգանիզմների փոխադարձ կապը և հարմարվածությունը շրջակա միջավայրի պայմաններին:
3. Նյութի և էներգիայի շրջապտույտը կենսոլորտում:
4. Բնական համակեցություններ և դրանց պահպանումը:
5.Մարդու գործունեության ազդեցությունը կենսոլորտի վրա: 
Լրացուցիչ՝
1. Բնական զոնաներ: 

	Գործնական աշխատանք
	Խաչվող հասկացություններ

	Լաբորատոր աշխատանք
Սննդային շղաթների կառուցում:
Ցուցադրումներ
Կենսոլորտի պահպանության թեմայով ֆիլմի դիտում:
	Պատճառ և հետևանք, կանխատեսում 
Անտառահատումների ազդեցությունը շրջակա միջավայրի վրա: 
Կառուցվածք և գործառույթ 
Կենսոլորտի կազմն ու կառուցվածքը: 
Էներգիա և նյութ 
Նյութի և էներգիայի շրջապտույտը կենսոլորտում, սննդային շղթաներ:
Կայունություն և փոփոխություն 
Մարդու գործունեության ազդեցությունը կենսոլորտի վրա: 

	Միջառարկայական կապեր

	1. Հայոց լեզու - Կարողանա կարդալ, հասկանալ, կարդացածը վերարտադրել և առանձնացնել հիմնական գաղափարները, իր մտքերն արտահայտել:
2. Ես և շրջակա աշխարհը - Գաղափար ունենա բնության բազմազանության և փոխազդեցությունների մասին:

	ՄԱՐԴ․ ԿԱՌՈՒՑՎԱԾՔ ԵՎ ԳՈՐԾԱՌՈՒՅԹ 

	Նպատակը

	1. Ձևավորել նախնական գիտելիքներ մարդու մարմնի կառուցվածքի և տարբեր օրգանների հիմնական գործառույթների մասին:

	Վերջնարդյունքներ

	Պարտադիր վերջնարդյունքներ՝
1. Ներկայացնել, որ մարմնի օրգանները, համատեղ աշխատելով ապահովում են օրգանիզմի բնականոն աշխատանքը: /Հ9 Հ30/ 
2. Ներկայացնել, որ սիրտը, արյունատար անոթներն ու արյունը կազմում են արյան շրջանառության համակարգը: /Հ8. Հ9/ 
3. Բացատրել, որ սրտի զարկերը կարելի է հաշվել՝ չափելով անոթազարկի հաճախությունը: /Հ28, Հ29, Հ32/ 
4. Դիտարկել և ներկայացնել, որ թոքերը շնչառական համակարգի հիմնական օրգաններն են և ապահովում են արյան հարստացումը թթվածնով ու օրգանիզմից ավելորդ ածխաթթու գազի հեռացումը /Հ29, Հ32/ 
5. Բացատրել, որ ստամոքսն ու աղիքները մարսողական համակարգի հիմնական օրգաններն են, իսկ երիկամները՝ արտաթորության հիմնական օրգաններն են /Հ29/
6.Բացատրել, որ գլխուղեղը վերահսկում է մարմնի բոլոր գործառույթները: /Հ29/
Լրացուցիչ վերջնարդյունքներ՝
1. Ուսումնասիրել, թե որ գործոնները կարող են բերել անոթազարկի հաճախության փոփոխության 




	Բովանդակությունը

	Պարտադիր վերջնարդյունքներ՝
1. Մարմնի օրգանները։ Գաղափար օրգան համակարգերի մասին։
2. Սիրտ-անոթային համակարգ։ 
3. անոթազարկ:
4. Շնչառության համակարգ։ Թոքեր։
5. Մարսողության համակարգ։
6. Ի՞նչ են անում երիկամները։ Արտաթորության համակարգ:
7.Ի՞նչ է անում ուղեղը։ Ինչ է պատահում, երբ ուղեղը վնասվում է։
Լրացուցիչ՝
1․ Սրտխփոց 

	Գործնական աշխատանք
	Խաչվող հասկացություններ

	Լաբորատոր աշխատանքներ
Անոթազարկի չափում:
Որևէ օրգանի պատկերում՝ չափերը և ձևը վերարտադրելով: 
Ցուցադրումներ
1. Տարբեր օրգաններ:
2. Մոմի բոցի վրա արտաշնչած օդի ազդեցության ուսումնասիրությունը:
	Կառուցվածք և գործառույթ 
Մարդու կառուցվածքը և տարբեր օրգանների գործառույթները: 
Համակարգեր և մոդելներ 
Մարմնի օրգանները, արյան շրջանառության համակարգ, շնչառական համակարգ, մարսողական համակարգ, արտաթորության համակարգ: 

	Միջառարկայական կապեր

	1. Հայոց լեզու - Կարողանա կարդալ, լսել, հասկանալ, կարդացածը վերարտադրել և առանձնացնել հիմնական գաղափարը:
2. Մաթեմատիկա - Կարողանա կատարել թվաբանական գործողություններ:
3. Ես եվ շրջակա աշխարհը - Իմանա վատ սովորությունների բացասական ազդեցության մասին մարդու օրգանիզմի վրա։ 



		ԹԵՄԱ 8

	ԱՐԵԳԱԿՆԱՅԻՆ ՀԱՄԱԿԱՐԳ, ԱՍՏՂԵՐ, ԳԱԼԱԿՏԻԿԱՆԵՐ 

	Նպատակը

	1. Ձևավորել տիեզերական մարմինները ճանաչելու, Արեգակնային համակարգը մոդելավորելու կարողություններ:

	Վերջնարդյունքներ

	Պարտադիր վերջնարդյունքներ՝
1. Նկարագրել Արեգակնային համակարգը:/Հ1, Հ9/
2․ Թեմային վերաբերող կարճամետրաժ ֆիլմերի դիտումով, լսել և ներկայացել՝ ինչ են աստղերը, համաստեղությունները, գալակտիկաները: /Հ8, Հ29, Հ30/
3․ Երկնքում աստղը տարբերել մոլորակից
4․Ներկայացնել Լուսինը՝ որպես Երկրի բնական արբանյակ /Հ7, Հ32/
5․Նկարագրել, թե ինչ են գիսավորները, ասուպները, երկնաքարերը: /Հ8, Հ9/
6․Գիշերը երկնքում գտնել Մեծ Արջ, Փոքր Արջ, Կասիոպեա համաստեղությունները, Բևեռային աստղը:
Լրացուցիչ վերջնարդյունքներ՝
 1․Գիշերը երկնքում գտնել Կասիոպեա համաստեղությունները
 2․Երկնքում աստղը տարբերել մոլորակից

	Բովանդակությունը

	1. Գաղափար տիեզերքի մասին: Աստղեր, համաստեղություններ:
2. Արեգակ: Արեգակնային համակարգ:
3. Լուսինը՝ որպես Երկրի արբանյակ:
4. Գիսավորներ, ասուպներ, երկնաքարեր:

	Գործնական աշխատանք
	Խաչվող հասկացություններ

	Լաբորատոր աշխատանք
1. Գիշերային երկնքի ուսումնասիրություն:
Ցուցադրումներ
Արեգակնային համակարգի մոդելը, համաստեղությունների պաստառ, Երկրի շուրջ Լուսնի պտույտը ցուցադրող մոդել:
	Մասշտաբ, համամասնություն և քանակ Տիեզերքի մասշտաբները: 
Համակարգեր և մոդելներ 
Արեգակնային համակարգ, համաստեղություններ, գալակտիկաներ: 
Էներգիա և նյութ 
Արեգակի էներգիան:

	Միջառարկայական կապեր

	1. Հայոց լեզու - Կարողանա կարդալ, հասկանալ, կարդացածը վերարտադրել և առանձնացնել հիմնական գաղափարները, իր մտքերն արտահայտել:
2. Մաթեմատիկա - Իմանա շրջանագծի շառավիղ, տրամագիծ հասկացությունները:




























